SK Úradný vestník Európskej únie L 16/41

VYKONÁVACIE ROZHODNUTIE KOMISIE

zo 17. januára 2014

o finančnej pomoci Únie pre referenčné laboratóriá Európskej únie na rok 2014

[oznámené pod číslom C(2014) 104]

(Iba anglické, dánske, francúzske, holandské, nemecké, španielske, švédske a talianske znenie je autentické)

(2014/27/EÚ)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 31 ods. 2,

so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2), a najmä na jeho článok 32 ods. 7,

keďže:

(1) V súlade s článkom 84 nariadenia Európskeho parlamentu a Rady (EÚ, Euratom) č. 966/2012 (3) (ďalej len „nariadenie o rozpočtových pravidlách“) a článkom 94 delegovaného nariadenia Komisie (EÚ) č. 1268/2012 (4) (ďalej len „vykonávacie predpisy“) musí viazaniu výdavkov z rozpočtu Únie predchádzať rozhodnutie o financovaní, v ktorom sa stanovia hlavné prvky opatrenia spojeného s výdavkami z rozpočtu a ktoré prijme inštitúcia alebo orgány, na ktoré inštitúcia delegovala právomoci.

(2) Útvary Komisie posúdili a schválili pracovné programy a príslušné odhady rozpočtu, ktoré v roku 2013 predložili referenčné laboratóriá Európskej únie na rok 2014.

(3) Finančná pomoc Únie by sa preto mala poskytnúť určeným referenčným laboratóriám EÚ s cieľom spolufinancovať ich činnosti spojené s výkonom úloh a povinností stanovených v článku 32 nariadenia (ES) č. 882/2004. Finančná pomoc Únie by sa mala poskytnúť vo výške 100 % oprávnených nákladov, a to v rámci limitu finančnej pomoci EÚ udelenej v tomto rozhodnutí.

(4) Vo vykonávacom nariadení Komisie (EÚ) č. 135/2013 (5) sa stanovujú pravidlá oprávnenosti týkajúce sa seminárov organizovaných referenčnými laboratóriami EÚ. Takisto sa v ňom finančná pomoc obmedzuje maximálne na 32 účastníkov, 3 pozvaných rečníkov a 10 zástupcov tretích krajín na seminároch. Niektorým referenčným laboratóriám Európskej únie, ktoré v záujme dosiahnutia čo najlepších výsledkov svojich seminárov potrebujú podporu na zabezpečenie účasti viac ako 32 účastníkov, by sa mali udeliť výnimky z tohto obmedzenia. Výnimky možno získať najmä v prípade, že referenčné laboratórium EÚ povedie a zorganizuje seminár s iným referenčným laboratóriom Európskej únie.

(5) V prípade šiestich referenčných laboratórií EÚ určených v rámci Spoločného výskumného centra je vzťah stanovený v každoročnej administratívnej dohode podloženej pracovným programom a jeho rozpočtom, keďže Spoločné výskumné centrum, ako aj Generálne riaditeľstvo pre zdravie a spotrebiteľov sú útvarmi Komisie.

(6) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

PRIJALA TOTO ROZHODNUTIE:

Článok 1

Únia poskytuje finančnú pomoc referenčnému laboratóriu Laboratoire de sécurité des aliments (LSA), de L’Agence nationale de sécurité sanitaire de l'alimentation, de l'environnement et du travail (ANSES), Maisons-Alfort, Francúzsko, na obdobie od 1. januára 2014 do 31. decembra 2014 na tieto činnosti:

a) výška finančnej pomoci na analýzu a testovanie mlieka a mliečnych výrobkov predstavuje maximálne 360 000 EUR;

b) výška finančnej pomoci na analýzu a testovanie baktérie Listeria monocytogenes predstavuje maximálne 413 000 EUR;

c) výška finančnej pomoci na analýzu a testovanie koagulázopozitívnych stafylokokov vrátane Staphylococcus aureus predstavuje maximálne 359 000 EUR.

Článok 2

Únia poskytuje finančnú pomoc referenčnému laboratóriu Rijksinstituut voor Volksgezondheid en Milieu (RIVM), Bilthoven, Holandsko, na analýzu a testovanie zoonóz (salmonely).

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 497 000 EUR.

Článok 3

Únia poskytuje finančnú pomoc referenčnému laboratóriu Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Vigo, Španielsko, na monitorovanie morských biotoxínov.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 330 000 EUR.

Článok 4

Únia poskytuje finančnú pomoc laboratóriu Laboratory of the Centre for Environment, Fisheries and Aquaculture Science (CEFAS), Weymouth, Spojené kráľovstvo, na obdobie od 1. januára 2014 do 31. decembra 2014 na tieto činnosti:

a) výška finančnej pomoci na monitorovanie vírusovej a bakteriálnej kontaminácie lastúrnikov predstavuje maximálne 344 000 EUR;

b) výška finančnej pomoci v súvislosti s chorobami kôrovcov predstavuje maximálne 160 000 EUR.

Článok 5

Únia poskytuje finančnú pomoc referenčnému laboratóriu Istituto Superiore di Sanità (ISS), Rím, Taliansko, na obdobie od 1. januára 2014 do 31. decembra 2014 na tieto činnosti:

a) výška finančnej pomoci na analýzu a testovanie baktérie Escherichia Coli vrátane verotoxigenickej E. Coli (VTEC) predstavuje maximálne 344 000 EUR;

b) výška finančnej pomoci na analýzu a testovanie parazitov (najmä Trichinella, Echinococcus a Anisakis) predstavuje maximálne 377 000 EUR;

c) výška finančnej pomoci v súvislosti s rezíduami určitých látok uvedených v oddiele I bode 12 písm. d) prílohy VII k nariadeniu (ES) č. 882/2004 predstavuje maximálne 330 000 EUR.

Článok 6

Únia poskytuje finančnú pomoc referenčnému laboratóriu Statens Veterinärmedicinska Anstalt (SVA), Uppsala, Švédsko, na monitorovanie baktérie Campylobacter.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 423 000 EUR.

Článok 7

Únia poskytuje finančnú pomoc referenčnému laboratóriu Fødevareinstituttet, Danmarks Tekniske Universitet (DTU), Kodaň, Dánsko, na monitorovanie antimikrobiálnej rezistencie.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 517 000 EUR.

Článok 8

Únia poskytuje finančnú pomoc referenčnému laboratóriu Animal Health and Veterinary Laboratories Agency (ex-VLA), Addlestone, Spojené kráľovstvo, na obdobie od 1. januára 2014 do 31. decembra 2014 na tieto činnosti:

a) výška finančnej pomoci na monitorovanie prenosných spongiformných encefalopatií predstavuje maximálne 317 000 EUR;

b) na základe výnimky z článku 10 vykonávacieho nariadenia Komisie (EÚ) č. 926/2011 (6) zmeneného vykonávacím nariadením (EÚ) č. 135/2013 a v súvislosti so seminárom týkajúcim sa uvedenej oblasti je toto referenčné laboratórium Európskej únie oprávnené požiadať o finančnú pomoc na zabezpečenie účasti viac ako 32 účastníkov;

c) výška finančnej pomoci v súvislosti so pseudomorom hydiny predstavuje maximálne 113 000 EUR;

d) výška finančnej pomoci v súvislosti s vtáčou chrípkou predstavuje maximálne 403 000 EUR.

Článok 9

Únia poskytuje finančnú pomoc referenčnému laboratóriu Centre Wallon de Recherches agronomiques (CRA-W), Gembloux, Belgicko, na analýzu a testovanie živočíšnych bielkovín v krmivách.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 599 000 EUR.

Článok 10

Únia poskytuje finančnú pomoc referenčnému laboratóriu Laboratoire de Fougères, ktoré je súčasťou L’Agence nationale de sécurité sanitaire de l’alimentation, de l’environnement et du travail (ANSES), Fougères, Francúzsko, v súvislosti s rezíduami určitých látok uvedených v oddiele I bode 12 písm. b) prílohy VII k nariadeniu (ES) č. 882/2004.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 512 000 EUR.

Článok 11

Únia poskytuje finančnú pomoc referenčnému laboratóriu Bundesamt für Verbraucherschutz und Lebensmittelsicherheit (BVL), Berlín, Nemecko, v súvislosti s rezíduami určitých látok uvedených v oddiele I bode 12 písm. c) prílohy VII k nariadeniu (ES) č. 882/2004.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 512 000 EUR.

Článok 12

Únia poskytuje finančnú pomoc referenčnému laboratóriu RIKILT – Institute for Food Safety, ktoré je súčasťou Wageningen University & Research Centre, Wageningen, Holandsko, v súvislosti s rezíduami určitých látok uvedených v oddiele I bode 12 písm. a) prílohy VII k nariadeniu (ES) č. 882/2004.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 512 000 EUR.

Článok 13

Únia poskytuje finančnú pomoc referenčnému laboratóriu Chemisches und Veterinäruntersuchungsamt (CVUA), Freiburg, Nemecko, na obdobie od 1. januára 2014 do 31. decembra 2014 na tieto činnosti:

a) výška finančnej pomoci na analýzu a testovanie rezíduí pesticídov v potravinách živočíšneho pôvodu a v komoditách s vysokým obsahom tuku predstavuje maximálne 244 000 EUR;

b) výška finančnej pomoci na analýzu a testovanie dioxínov a PCB v krmivách a potravinách predstavuje maximálne 510 000 EUR.

Článok 14

Únia poskytuje finančnú pomoc referenčnému laboratóriu Fødevareinstituttet, Danmarks Tekniske Universitet (DTU), Søborg, Dánsko, na analýzu a testovanie rezíduí pesticídov v obilninách a krmivách.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 257 000 EUR.

Článok 15

Únia poskytuje finančnú pomoc referenčnému laboratóriu Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Almeria, Španielsko, na analýzu a testovanie rezíduí pesticídov v ovocí a zelenine vrátane komodít s vysokým obsahom vody a kyselín.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 440 000 EUR.

Článok 16

Únia poskytuje finančnú pomoc referenčnému laboratóriu Chemisches und Veterinäruntersuchungsamt (CVUA), Stuttgart, Nemecko, na analýzu a testovanie rezíduí pesticídov metódami na stanovenie jednotlivých rezíduí.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 428 000 EUR.

Článok 17

Únia poskytuje finančnú pomoc referenčnému laboratóriu Laboratorio Central de Veterinaria (LCV) de Algete, Ministerio de Agricultura, Pesca y Alimentación, Algete (Madrid), Španielsko, v súvislosti s africkým morom koní.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 110 000 EUR.

Článok 18

Únia poskytuje finančnú pomoc referenčnému laboratóriu Pirbright Institute (predtým AFRC Institute for Animal Health), Pirbright, Spojené kráľovstvo, na obdobie od 1. januára 2014 do 31. decembra 2014 na tieto činnosti:

a) výška finančnej pomoci v súvislosti s vezikulárnou chorobou ošípaných predstavuje maximálne 61 000 EUR;

b) výška finančnej pomoci v súvislosti s katarálnou horúčkou oviec (modrý jazyk) predstavuje maximálne 266 000 EUR;

c) výška finančnej pomoci v súvislosti so slintačkou a krívačkou predstavuje maximálne 396 000 EUR.

Článok 19

Únia poskytuje finančnú pomoc referenčnému laboratóriu Technical University of Denmark, National Veterinary Institute, Department of Poultry, Fish and Fur Animals, Aarhus, Dánsko, v súvislosti s chorobami rýb.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 350 000 EUR.

Článok 20

Únia poskytuje finančnú pomoc referenčnému laboratóriu IFREMER, La Tremblade, Francúzsko, v súvislosti s chorobami lastúrnikov.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 200 000 EUR.

Článok 21

Únia poskytuje finančnú pomoc referenčnému laboratóriu Institut für Virologie der Tierärztlichen Hochschule Hannover, Hannover, Nemecko, v súvislosti s klasickým morom ošípaných.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 388 000 EUR.

Článok 22

Únia poskytuje finančnú pomoc referenčnému laboratóriu Centro de Investigación en Sanidad Animal, Valdeolmos, Španielsko, v súvislosti s africkým morom ošípaných.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 317 000 EUR.

Článok 23

Únia poskytuje finančnú pomoc referenčnému laboratóriu INTERBULL Centre, Department of Animal Breeding and Genetics – SLU, Swedish University of Agricultural Sciences, Uppsala, Švédsko, na spoluprácu pri zjednocovaní testovacích metód a posudzovania výsledkov čistokrvného plemenného hovädzieho dobytka.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 150 000 EUR.

Článok 24

Únia poskytuje finančnú pomoc referenčnému laboratóriu ANSES, Laboratoire de santé animale, Maisons-Alfort, Francúzsko, v súvislosti s brucelózou.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 299 000 EUR.

Článok 25

Únia poskytuje finančnú pomoc referenčnému laboratóriu ANSES, Laboratoire de santé animale, Maisons-Alfort/Laboratoire de pathologie équine, Dozulé, Maisons-Alfort, Francúzsko, v súvislosti s chorobami koní okrem afrického moru koní.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 559 000 EUR.

Článok 26

Únia poskytuje finančnú pomoc referenčnému laboratóriu ANSES, Laboratoire de la rage et de la faune sauvage, Malzéville, Francúzsko, v súvislosti s besnotou.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 282 000 EUR.

Článok 27

Únia poskytuje finančnú pomoc referenčnému laboratóriu Centro de Vigilancia Sanitaria Veterinaria (VISAVET), Universidad Complutense de Madrid, Madrid, Španielsko, v súvislosti s tuberkulózou.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 260 000 EUR.

Článok 28

Únia poskytuje finančnú pomoc referenčnému laboratóriu ANSES, Laboratoire de Sophia-Antipolis, Sophia-Antipolis, Francúzsko, v súvislosti so zdravím včiel.

Výška tejto finančnej pomoci na obdobie od 1. januára 2014 do 31. decembra 2014 predstavuje maximálne 422 000 EUR.

Článok 29

Únia poskytuje finančnú pomoc referenčnému laboratóriu Joint Research Centre (Spoločné výskumné centrum) Európskej komisie, Geel, Belgicko, na obdobie od 1. januára 2014 do 31. decembra 2014 na tieto činnosti:

a) výška finančnej pomoci na činnosti súvisiace s ťažkými kovmi v krmivách a potravinách predstavuje maximálne 239 000 EUR;

b) výška finančnej pomoci na činnosti súvisiace s mykotoxínmi predstavuje maximálne 271 000 EUR;

c) výška finančnej pomoci na činnosti súvisiace s polycyklickými aromatickými uhľovodíkmi (PAU) predstavuje maximálne 269 000 EUR;

d) výška finančnej pomoci na činnosti súvisiace s doplnkovými látkami určenými na používanie vo výžive zvierat predstavuje maximálne 71 000 EUR.

Článok 30

Únia poskytuje finančnú pomoc referenčnému laboratóriu Joint Research Centre (Spoločné výskumné centrum) Európskej komisie, Ispra, Taliansko, na obdobie od 1. januára 2014 do 31. decembra 2014 na tieto činnosti:

a) výška finančnej pomoci na činnosti súvisiace s materiálmi a časticami, ktoré sú v kontakte s potravinami, predstavuje maximálne 380 000 EUR;

b) výška finančnej pomoci na činnosti súvisiace s GMO predstavuje maximálne 410 000 EUR.

Článok 31

Finančná pomoc Únie uvedená v článkoch 1 až 30 by sa mala poskytnúť vo výške 100 % oprávnených nákladov, a to v rámci limitu finančnej pomoci EÚ udelenej v tomto rozhodnutí.

Článok 32

Toto rozhodnutie predstavuje rozhodnutie o financovaní v zmysle článku 84 nariadenia o rozpočtových pravidlách.

Článok 33

Toto rozhodnutie je určené laboratóriám uvedeným v prílohe.

V Bruseli 17. januára 2014 Za Komisiu Tonio BORG člen Komisie

(1) Ú. v. EÚ L 155, 18.6.2009, s. 30.

(2) Ú. v. EÚ L 165, 30.4.2004, s. 1.

(3) Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

(4) Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).

(5) Vykonávacie nariadenie Komisie (EÚ) č. 135/2013 z 18. februára 2013, ktorým sa mení a dopĺňa vykonávacie nariadenie (EÚ) č. 926/2011 na účely rozhodnutia Rady 2009/470/ES, pokiaľ ide o finančnú pomoc Únie pre referenčné laboratóriá EÚ pre krmivá a potraviny a odvetvie zdravia zvierat (Ú. v. EÚ L 46, 19.2.2013, s. 8).

(6) Vykonávacie nariadenie Komisie (EÚ) č. 926/2011 z 12. septembra 2011 na účely rozhodnutia Rady 2009/470/ES, pokiaľ ide o finančnú pomoc Únie pre referenčné laboratóriá EÚ pre krmivá a potraviny a odvetvie zdravia zvierat (Ú. v. EÚ L 241, 17.9.2011, s. 2).